Jeesus kõneleb selle tähendamissõna oma kaasaegsetele päris konkreetses kontekstis. Kuningas Heroodes on just surnud ja tema poeg oli sõitnud Rooma, et endale kuninga tiitlit saada. Samal  ajal lähetasid ta alluvad delegatsiooni keisri juurde sõnumiga, et see mees pole kuningaks vastuvõetav. Jeesus kasutab seda teadaolevat lugu ühe teise loo jutustamiseks. Kristlastena me usume, et Jeesus on Kuningas ja aegade lõpus tuleb Ta tagasi oma Kuningriiki. Kas sa oled kristlane või ateist või agnostik, see ei muuda midagi. Selle tähendamissõna kaudu ütleb meile Issand - Praegu võite te vaielda ja diskuteerida nende asjade üle, aga kui eesriie saab lõpuks ajaloo etendusel ette tõmmatud, olen mina  ISSAND. Ja terve maailm mõistab siis seda.